Disclaimer - Air Sports Live Tracking

[Disclaimer omfang og bruk 1](#_Toc62558161)

[Webside og informasjonskapsler 1](#_Toc62558162)

[SLA 2](#_Toc62558163)

[Individuelle tilpasninger 2](#_Toc62558164)

[Live Tracking 2](#_Toc62558165)

[GPS Tracking. 3](#_Toc62558166)

[ASPF Live Tracking mobil applikasjon (APP). 3](#_Toc62558167)

[Godkjenning av GPS posisjon og manipulasjon. 3](#_Toc62558168)

[Registrering og personvern til BRUKER . 4](#_Toc62558169)

[Lagring 4](#_Toc62558170)

[Rettigheter 4](#_Toc62558171)

[Sikkerhet. 4](#_Toc62558172)

[Oppdatering 5](#_Toc62558173)

[Kontakt oss 5](#_Toc62558174)

### Disclaimer omfang og bruk

Air Sports IL Praktisk Flyging ("ASPF") er en norsk forening som fokuserer på nettverksbygging mellom piloter og systemer for konkurranse flyging innenfor GA. ASPF er en ikke-kommersiell forening baseres på frivillighet med utgangspunkt i Norge og er underlagt norsk lov. Juridisk disclaimer er derfor skrevet på norsk, men du kan klikke her for å få en Google oversatt versjon. Det understrekes likevel at det kun er den norske utgaven som er rettmessig og juridisk korrekt.

Disclaimer omfatter[airsports.no](http://tracking.airsports.no/" \t "_blank) og alle undersider knyttet til Live Tracking, registrering, mobilapplikasjoner og bruk. ASPF tar forbehold om feil på siden, kildekoder, modeller, feil fra ekstern informasjonskilde eller feil knyttet til tredjepartsleverandører.

ASPF = er foreningen inklusive systemet, websider og applikasjoner.  
BRUKER= er den juridiske personen som bruker ASPF som arrangør av konkurranse, pilot/utøver i konkurranse, besøkende eller formidler av hjemmesiden, eller person som bruker ASPF til egen trening.

### Webside og informasjonskapsler

ASPF kan bruke informasjonskapsler (cookies) på våre websider. Cookies er små tekstfiler som lagres på datamaskinen din. De fleste nettlesere, som for eksempel safari, chrome eller firefox, har en automatisk aksept av cookies. Dette innebærer at du må endre innstillingene i nettleseren dersom du ikke ønsker at tekstfilene skal lagres på din enhet (telefon, datamaskin eller nettbrett). Dette kan imidlertid innebære at nettstedet ikke fungerer optimalt.

Vi bruker analyseverktøyet Google Analytics og interne analysesystemer for å analysere besøksdata på på våre hjemmesider og på medlemssidene. Denne informasjonen blir lagret på blant annet Googles servere i USA og er underlagt [Googles retningslinjer for personvern](https://policies.google.com/privacy?hl=en). For å verne om våre besøkendes personvern har vi anonymisert IP-adressen til våre besøkende. [Dette er i tråd med Datatilsynets anbefalinger](https://www.datatilsynet.no/personvern-pa-ulike-omrader/internett-og-apper/webanalyse/).

Websiden kan inneholde feil eller mangler. Poenggivningen er et estimat basert på en rekke forutsetninger og kan avvike fra konkurransens endelige resultat. BRUKER og arrangør er selv ansvarlig for å kontrollere korrekt poenggivning. Live Tracking er i hovedsak ment til uoffisiell bruk og underholdning.

### SLA

Live Tracking er et hobbyprosjekt og bygger i stor grad på dugnad fra frivillige. Løsningen er ment for å hjelpe flymiljøet til å fremme sporten for tilskuer og deltagere. Selv om ASPF benytter profesjonelle og anerkjente underleverandører kan ASPF ikke garantere for oppetid eller feil på siden. ASPF vil dog gjøre sitt beste for å høyest mulig service på sine tjenester ut i fra de forutsetninger ASPF kan tilby.

Live Tracking baseres på standard regler innen presisjonsflyging. Modellene er testet på ulike konkurranser, men grunnet kompleksiteten i presisjonsflyging kan avvik forekomme grunnet ulike oppsett. BRUKER kan oppleve avvik grunnet denne kompleksiteten og ASPF tar ikke ansvar for disse avvikene. Derfor anbefales det fra ASPF at BRUKER benytter en backup eller et annet alternativ for å kvalitetssikre resultater. ASPF tilbyr tjenesten kun som den er «as is».

For konkurranser som krever høyre grad av service eller kvalitetssikring, kan dette avtales direkte. BRUKER kan kjøpe en serviceavtale knyttet til et arrangement der hvor det er nødvendig.

Driften av tjenesten forutsetter driftsstøtte privat fra nasjonalt eller internasjonalt flymiljøet. Det er opp til NLF eller FAI om de ønsker å støtte ASPF med drift av tjenesten til den kostpris den krever. Så lenge ASPF får tjenestekostnadene dekket, vil Live Tracking og tilhørende applikasjoner være åpen tilgjengelig for alle BRUKER som ønsker å benytte siden. Om det ikke foreligger driftstøtte må ASPF ta betalt av den enkelte BRUKER for å dekke kostandene eller det kan medføre at siden stenges. Siden kan da stenges uten forbehold og ytterligere varsel! Dekning av kostnader omfatter drift og leie av servere, samt noe driftsvedlikehold for å holde kildekoder oppdatert til et teknisk minimum.

Live Tracking er programmert og vedlikeholdt av Frank Olaf Sem-Jacobsen (FOSJ). Det vil si at BRUKER er kjent med den begrensing og sårbarhetsfaktor dette medfører. Om FOSJ ikke er i stand til å utføre endringer eller rettelser, kan det føre til begrensninger eller stopp av tjenesten. Live Tracking er slik den fremstår i dag «as is», og det er en forutsetter at ASPF og FOSJ har kapasitet og økonomi til vedlikehold og drift, om tjenesten skal forbli til allmenn bruk.

### Individuelle tilpasninger

Tilpasninger etter ønske kan avtales. Dette er en tjeneste som kan kjøpes utenom. Pris avtales per tilfelle, i forhold til jobbens omfang og krav. Tilpasninger er en frivillig service fra ASPF og den følger samme forutsetninger for tilgjengelighet, oppetid og drift som øvrig av tjenesten. Kompleksiteten gjør at ASPF kan ikke garantere for at en tilpasning vil til enhver tid fungere slik BRUKER ønsker eller forvente. Her må det også forventes avvik.

### Live Tracking

Live Tracking er ment som en publikumsvennlig løsning for konkurranse flyging. Denne gir en direkte estimert resultatliste og posisjon. Den er også ment for trening eller til mer uformelt konkurransebruk.

Live Tracking benytter matematiske algoritmer til å innhente posisjon og beregne poengsum basert på gitte regler innen konkurranse flyging. Det er den lokal arrangør av konkurransen eller BRUKER, som har ansvaret for at de poengsystem og forutsetninger som er i bruk, er i tråd med konkurransens retningslinjer. ASPF tar intet ansvar for beregning av poengene, og BRUKER må selv sørge for å kjøre en egen kvalitetssikring av poengene. Det anbefales at man benytter en egen dedikert logger med programvare for å kvalitetssikre korrekt poenggivning.  Live Tracking er kun en publikumsvennlig løsning for å løfte frem sporten og kunne gi et midlertidig estimat av poengene.

GPS Tracking.  
Live Tracking er avhengig av en GPS mottager som sender flyene/BRUKER sin posisjon. For å innhente posisjonen bruker ASPF en åpen plattform fra TRACCAR. . Lese mer på [www.traccar.org](http://www.traccar.org/). ASPF tar ingen ansvar for korrektheten, behandling av dataen eller bruken av dataen som går via en slik tredjepartsløsning. Eksterne GPS mottakere er også BRUKER sitt ansvar. En GPS mottager trenger internett tilkobling og strøm, samt mulighet for å sende posisjonen videre. ASPF tar ingen ansvar for slike eksterne enheter eller kostnader disse medfører i bruk. Lokal mobildekning kan også påvirke dataene og resultatene, og er BRUKERS ansvar. For BRUKERE som ønsker å benytte ekstern GPS enhet se egen brukerveiledning iht tilkobling.

ASPF Live Tracking mobil applikasjon (APP).  
Mobilapplikasjonen til ASPF er bygget på Traccar sin åpne løsning. ASPF tar ingen ansvar for tredjeparts løsning knyttet til Traccar sine systemer. Applikasjonen er en forenkling for å unngå feil i tilknytning til Live Tracking systemet. Applikasjonen trenger tilgang til posisjon, GPS og mobildata for å fungere. BRUKER må godta disse vilkår ved bruk av applikasjonen. Applikasjonen vil det også kreve batteri og datatilgang. BRUKER må selv sørge for å kontrollere at telefonen har tilstrekkelig batteri og eventuelle datakostnader som måtte medføre ved bruk, er BRUKER sitt ansvar. ASPF tar intet ansvar for bruk av applikasjonen, og applikasjonen er kun ment som moro og en backup. Ved manglende mobildekning, forstyrrelser eller andre forhold som gir dårlig mobil- eller GPS dekning, vil dette påvirke datakvaliteten og resultat kan være ubrukelige. All bruk er derfor på BRUKERS ansvar. Mobilapplikasjonen er **kun** ment som underholdningsverdi og for de som kun har mobiltelefon som et alternativ til tracking eller logging. ASPF anbefaler at det benyttes en egen dedikert logger samt eget software for kvalitetssikre resultatene.

Ved aktivisering vil mobilapplikasjonen sende posisjon via Traccar til [airsports.no](http://tracking.airsports.no/" \t "_blank). Applikasjonen vil automatisk skru av tracking etter 12 timer fra aktivisering. Dette for å spare batteri og personvern ift publisering av posisjon.  Det anbefales likevel at man skur av tracking fysisk etter bruk.

Applikasjonen vil også lagre dine posisjoner som filer på telefonen. Disse kan du slette fysisk når du ønsker, ellers lagres disse på telefonen. Loggen kan lastes opp til bruk for beregning av poeng.

Betaling av applikasjonen som abonnent følger vilkårene til iOS eller Android. Der er det de lokale vilkår som til enhver tid er gjeldende. Betalingen av applikasjonen brukes av ASPF for dekning av kostnader til utvikling samt vedlikehold og drift.

BRUKER av mobilapplikasjonen godkjenner disse vilkår.

Godkjenning av GPS posisjon og manipulasjon.  
Ved bruk av ekstern GPS eller mobilapplikasjoner for å dele BRUKER sin posisjon er brukerens ansvar.  Brukerne godtar at dataene blir delt på [airsports.no](http://tracking.airsports.no/" \t "_blank), og aksepterer også at brukeren selv er ansvarlig for alle tredjepartsløsninger inklusive tredjepartsløsningen via mobilapplikasjonen som er levert av Traccar. Om tvil er det BRUKER sitt ansvar å sette seg inn i vilkårene til [traccar.org](http://traccar.org/) eller utsteder av tredjepartsløsninger. BRUKER er også kjent ved at GPS posisjon kan manipuleres og ASPF tar ikke ansvar for at det kan forekomme juks/manipulasjon i en konkurranse. Igjen anbefales det at Live Tracking kun er til backup.

### Registrering og personvern til BRUKER .

BRUKER som skal benytte live tracking til konkurranse eller treningen må registrere sin profil inne på [airsports.no](http://tracking.airsports.no/" \t "_blank). Denne profilen vil knyttes opp mot en tracking enhet og er en forutsetning for funksjonaliteten til systemet.

Det kreves ingen sensitive personopplysninger for å registrere en BRUKER i ASPF. Informasjonen er sikret gjennom brukernavn og passord for endringer, men informasjonen er åpent tilgjengelig for allmennheten via resultat service og konkurranser. Personopplysningene vil likevel begrenses noe ift nødvendig bruk, men deler vil alltid ligge åpent.  BRUKER som er administrator av konkurranse vil ha tilgang til øvrige BRUKERES profiler og vil ha tilgang til å endre opplysningene.  BRUKER godkjenner ved registrering at de opplysninger som blir gitt kan ligge som offentlig informasjon, selv om ASPF vil tilstrebe at personinformasjonen vil begrenses i forhold til bruksverdi.

Personopplysningene kan også bli behandlet av tredjeparts systemer i tillegg til ASPF. Dette kan være programmer for poengberegning i konkurranser, arrangørenes systemer eller moduler for visning av resultat osv. ASPF er bygget på en åpen modell som har som mål å integreres med andre systemer innen konkurranse flygning.  BRUKER godkjenner at informasjonen kan uoppfordret brukes overfor tredjepart og ASPF tar ingen ansvar hvordan tredjepart bruker informasjonen. ASPF kan kun garantere at ASPF ikke vil selge eller del personopplysninger for direkte kommersielle eller økonomiske hensikter.

### Lagring

ASPF vil lagre opplysningene til BRUKER så lenge BRUKER ønsker dette. BRUKER er selv ansvarlig for å slette sin profil, BRUKER vil da bli automatisk slettet fra ASPF, men fornavn, etternavn, fly og klubb vil bli lagret i resultatservice med mindre BRUKE spesifikt ønsker dette også slettes. Ønsker BRUKER at sitt navn slettes fra resultatservice, vil resultatet bli stående, men BRUKER vil bli anonymisert som "anonym" pilot, hvor kun BRUKERS navn blir slettet.

### Rettigheter

BRUKER har rett til å få informasjon om hvilke personopplysninger som behandles i ASPF sin database. Hvis BRUKER vil vite hvilke personopplysninger ASPF behandler om en BRUKER, kan BRUKER sende en anmodning til styret i ASPF. Hvis BRUKER mener at en opplysning om BRUKER er feilaktig eller misvisende, bør BRUKER ta kontakt med ASPF styre. Du finner link til kontaktinformasjon nederst på denne siden.

Dersom du mener at ASPF  ikke har overholdt dine rettigheter i henhold til personopplysningsloven, har du rett til å klage til ASFP eller til Datatilsynet. Dersom informasjonen brukes av en arrangør eller tredjepartsløsning må klagen rettes til arrangøren eller tredjepartsleverandører.

### Sikkerhet.

Sikkerhet er viktig for oss, men hele Live Tracking systemet er tilgjengelig via internett via vår server, noe som gjør at man kan aldri være 100% sikret mot angrep eller misbruk. ASPF vil til enhver tid gjøre det vi kan for å holde sikkerheten høyest mulig, men det oppfordres til å ikke legge igjen informasjon som er av sensitiv art eller benytte et svakt eller gjentagende brukernavn/passord. Det anbefales også at BRUKER skifter passord regelmessig og beskytter sin profil med å kontrollere opplysningene og ikke oppgi mer enn nødvendig. Ved et data angrep kan ikke ASPF garantere oppetid eller tilgjenglighet.

**Eksterne tredjepartsleverandører**

Eksterne partnere og tredjepartsløsninger som ASPF benytter i sine systemer, er ikke ASPF sitt ansvar. Dette er leverandører vi har tiltro til, for å gi BRUKER den nødvendige funksjonalitet, men ASPF tar ingen ansvar for tredjepartsleverandør funksjonalitet, korrekthet eller behandling av dataene eller opplysninger gitt eller mottatt av tredjepartsleverandør. Det er fullt og helt BRUKER sitt ansvar ved å benytte ASPF sine løsninger og med dette BRUKER sitt ansvar å sette seg inn i vilkårene til tredjepartsleverandører. ASPF tar heller ingen ansvar for tilgjengelighet, oppetid eller annen drift av en underleverandører.

 Dagens underleverandører er:

- Traccar  se <https://www.traccar.org/>  
- Fligth Contest  se <https://flightcontest.de/>  
- Mobile Applikasjoner tilgjengelig via iOS og Android  
- Amazon for serverhosting av [.airsports.no](http://tracking.airsports.no/" \t "_blank)

### Oppdatering

Denne disclaimer kan endres og oppdateres regelmessig. BRUKER må derfor sørge for å holde seg oppdatert på de til enhver tid gjeldende bestemmelser fra ASPF. Siste versjon er 1.0

### Kontakt oss

Har du spørsmål knyttet til våre betingelser, vennligst kontakt oss her:

https://www.praktiskflyging.no/klub/air-sports-il/sider/styret-kontakt